آلزایمره گتیریب چیخاران داها 5 یئنی ژن کشف ائدیلدی. بو کشف موا‌لیجه اومیدینی آرتیرا‌جاق.
اینگیلتره ناتینگهام اونیوئرسیته سینده آپاریلان آراشدیرمالار نتیجه‌سینده آلزایمر خسته‌لیگی ایله علاقه‌لی داها 5 ژن کشف ائدیلدی. بو ژن لرین 3 آیری بدن فونکسیاسینا تأثیر گؤستردیگی قئید اولونوب. ژن لرین اورگانیزمین باغشیکلیک سیستمینه، یاغ و کلسترولون حل ائدیلمه‌سینه و بئیین حجره لرینه تأثیری وار. یئنی ژن لرین تاپیلماسی آلزایمر موا‌لیجه‌سینده ایستیفاده ائدیله بیله‌جگی احتیمال ائدیلیر.
پروفئسور کوین مورگانین آپاردیغی آراشدیرمانین موا‌لیجه اصولونا چئوریلمه‌سی اوچون 15 ایل لازیم اولدوغو بیلدیریلیر. اگر بو گونه قدر کشف ائدیلن 10 ژن نین تأثیرلری ده موا‌لیجه ائدیلسه، آلزایمر خسته‌لیگی‌نین یاییلماسی‌نین 60% نیسبتینده قارشی‌سی‌نین آلینماسی گؤزلنیلیر.
خستلیگین 80 فایزی‌نین ژن لر ایله علاقه‌سی اولدوغو گومان ائدیلیر. خسته‌لیگه یول آچان APOE آدلی ایلک ژن 17 ایل اول تاپیلمیشدی.
